A4-0385/97

Ehdotus neuvoston asetukseksi Azorien, Madeiran, Kanariansaarten ja Ranskan Guayanan tiettyjen kalastustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmän käyttöön ottamisesta (KOM(97)0389 - C4-0451/97 - 97/0200(CNS))

Ehdotus hyväksyttiin seuraavin tarkistuksin:

(Tarkistus 1)

Otsikko

>Alkuperäinen teksti>

Ehdotus neuvoston asetukseksi (EY) Azorien, Madeiran, Kanariansaarten ja Ranskan Guayanan tiettyjen kalastustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmän käyttöön ottamisesta

>EP:n äänestyksessä hyväksytty teksti>

Ehdotus neuvoston asetukseksi (EY) Azorien, Madeiran, Kanariansaarten ja Ranskan departementtien Guayanan ja Réunionin tiettyjen kalastustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmän käyttöön ottamisesta

>EP:n äänestyksessä hyväksytty teksti>

(Tämä lisäys koskee ehdotuksen koko tekstiä.)

(Tarkistus 2)

Johdanto-osan 5 kappale

>Alkuperäinen teksti>

kyseisillä alueilla on erityisiä kehitykseen liittyviä ongelmia varsinkin syrjäisestä sijainnista johtuvien, tiettyjen tuotteiden lisäkulujen osalta; tiettyjen kalastustuotteiden kilpailukyvyn säilyttämiseksi suhteessa yhteisön muihin alueisiin yhteisö on toteuttanut kalastusalalla toimia, joilla pyritään korvaamaan vuosien 1992 ja 1993 lisäkulut; kyseisten toimien jälkeen annettiin vuonna 1994 ja ajanjaksona 1995 - 1997 neuvoston asetukset (EY) N:o 1503/94 ja EY N:o 2337/95; on tarpeen säätää vuodesta 1998 alkaen lisäkulujen korvausjärjestelmän jatkamisesta tiettyjen kalastustuotteiden (Azorien tonnikala ja pohjakalalajit; Madeiran tonnikala, mustahuotrakala ja makrilli; Kanariansaarten tonnikala, sardiini, makrilli, vesiviljelytuotteet, pääjalkaiset, kampela sekä hammasahven ja pagellit; Guayanan katkarapu) jalostamisen ja kaupan pitämisen osalta; näin ollen on syytä antaa toimenpiteet kyseisten toimien jatkamiseksi,

>EP:n äänestyksessä hyväksytty teksti>

kyseisillä alueilla on erityisiä kehitykseen liittyviä ongelmia varsinkin syrjäisestä sijainnista johtuvien, tiettyjen tuotteiden lisäkulujen osalta; tiettyjen kalastustuotteiden kilpailukyvyn säilyttämiseksi suhteessa yhteisön muihin alueisiin yhteisö on toteuttanut kalastusalalla toimia, joilla pyritään korvaamaan vuosien 1992 ja 1993 lisäkulut; kyseisten toimien jälkeen annettiin vuonna 1994 ja ajanjaksona 1995 - 1997 neuvoston asetukset (EY) N:o 1503/94 ja EY N:o 2337/95; on tarpeen säätää vuodesta 1998 alkaen lisäkulujen korvausjärjestelmän jatkamisesta tiettyjen kalastustuotteiden (Azorien tonnikala ja pohjakalalajit; Madeiran tonnikala, mustahuotrakala ja makrilli; Kanariansaarten tonnikala, sardiini, makrilli, vesiviljelytuotteet, pääjalkaiset, kampela sekä hammasahven ja pagellit; Guayanan katkarapu; Réunionin tonnikala ja miekkakala) jalostamisen ja kaupan pitämisen osalta; näin ollen on syytä antaa toimenpiteet kyseisten toimien jatkamiseksi,

(Tarkistus 13)

Johdanto-osan 5 a kappale (uusi)

>EP:n äänestyksessä hyväksytty teksti>

päätettävänä olevan toimenpiteen - Réunionin saaren sisällyttäminen - erityisluonteesta johtuen budjettivallan käyttäjälle on tiedotettava jatkuvasti tämän asetuksen täytäntöönpanosta,

(Tarkistus 3)

Johdanto-osan 7 a kappale (uusi)

>EP:n äänestyksessä hyväksytty teksti>

mannerjalustalla tapahtuvassa kalastuksessa on ehdottomasti noudatettava 30 metrin vähimmäissyvyyttä,

(Tarkistus 4)

1 artikla

>Alkuperäinen teksti>

Perustetaan Azorien, Madeiran, Kanariansaarten ja Ranskan Guayanan tiettyjen kalastustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmä.

>EP:n äänestyksessä hyväksytty teksti>

Perustetaan Azorien, Madeiran, Kanariansaarten ja Ranskan departementtien Guayanan ja Réunionin tiettyjen kalastustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmä.

(Tarkistus 5)

2 artiklan 3 kohdan a alakohta

>Alkuperäinen teksti>

a) 152 ecua tuoreena kaupanpidettävältä tonnikalatonnilta enintään 10 400 tonnin vuosittaista määrää kohden;

>EP:n äänestyksessä hyväksytty teksti>

a) 152 ecua tuoreena kaupanpidettävältä tonnikalatonnilta enintään 11 321 tonnin vuosittaista määrää kohden;

(Tarkistus 6)

2 artiklan 3 kohdan b alakohta

>Alkuperäinen teksti>

b) 56 ecua pakastetulta tonnikalatonnilta enintään 3 500 tonnin vuosittaista määrää kohden;

>EP:n äänestyksessä hyväksytty teksti>

b) 56 ecua pakastetulta tonnikalatonnilta enintään 1 000 tonnin vuosittaista määrää kohden;

(Tarkistus 7)

2 artiklan 3 kohdan c alakohta

>Alkuperäinen teksti>

c) 56 ecua pakastettavaksi tarkoitetulta sardiini- ja makrillitonnilta enintään 7 000 tonnin vuosittaista määrää kohden;

>EP:n äänestyksessä hyväksytty teksti>

c) 56 ecua pakastettavaksi tarkoitetulta sardiini- ja makrillitonnilta enintään 4 000 tonnin vuosittaista määrää kohden;

(Tarkistus 8)

2 artiklan 3 kohdan d alakohta

>Alkuperäinen teksti>

d) 105 ecua jalostettavaksi tarkoitetulta sardiini- ja makrillitonnilta enintään 10 500 tonnin vuosittaista määrää kohden;

>EP:n äänestyksessä hyväksytty teksti>

d) 105 ecua jalostettavaksi tarkoitetulta sardiini- ja makrillitonnilta enintään 12 100 tonnin vuosittaista määrää kohden;

(Tarkistus 11)

2 artiklan 4 kohdan ainoa alakohta a (uusi)

>EP:n äänestyksessä hyväksytty teksti>

Varantojen paremman säilyttämisen takaamiseksi tuki saattaa vaihdella kalastettujen katkarapujen koon mukaan, sanotun kuitenkaan rajoittamatta myönnettäviä kokonaismäärärahoja.

(Tarkistus 14)

2 artiklan 4 a kohta (uusi)

>EP:n äänestyksessä hyväksytty teksti>

4a. Réunionin osalta 1 artiklassa säädettyyn järjestelmään sisältyy 1 000 ecun maksaminen tonnikala- tai miekkakalatonnilta enintään 1 000 tonnin vuosittaista määrää kohden sillä edellytyksellä, että vastaavia summia ei vähennetä Azorien, Madeiran, Kanariansaarten ja Ranskan Guayanan tukeen tarkoitetusta rahoitusosuudesta.

(Tarkistus 15)

4 a artikla (uusi)

>EP:n äänestyksessä hyväksytty teksti>

4 a artikla

>EP:n äänestyksessä hyväksytty teksti>

Komission on kunkin vuoden 1 päivään toukokuuta mennessä toimitettava budjettivallan käyttäjälle tämän asetuksen täytäntöönpanoa koskeva kertomus, johon on liitetty ajan tasalle saatettu rahoitusselvitys.

(Tarkistus 16)

6 artikla

>Alkuperäinen teksti>

Komissio esittää Euroopan parlamentille, neuvostolle, talous- ja sosiaalikomitealle sekä alueiden komitealle joka kolmas vuosi ja ensimmäisen kerran 1 päivänä tammikuuta 2001 kertomuksen tässä asetuksessa säädettyjen toimenpiteiden toteuttamisesta ja liittää siihen tarvittaessa 1 artiklassa esitettyjen tavoitteiden saavuttamiseksi mahdollisesti tarvittavia sopeuttamistoimenpiteitä koskevia ehdotuksia.

>EP:n äänestyksessä hyväksytty teksti>

Komissio esittää Euroopan parlamentille, neuvostolle, talous- ja sosiaalikomitealle sekä alueiden komitealle joka kolmas vuosi ja ensimmäisen kerran 1 päivänä tammikuuta 2001 kertomuksen tässä asetuksessa säädettyjen toimenpiteiden toteuttamisesta ja liittää siihen tarvittaessa 1 artiklassa esitettyjen tavoitteiden saavuttamiseksi mahdollisesti tarvittavia sopeuttamistoimenpiteitä koskevia ehdotuksia. Tämän kertomuksen on mahdollistettava arviointi moitteettoman varainhoidon periaatteiden noudattamisesta, taloudesta ja kustannus- hyötyanalyysin tuloksista.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi Azorien, Madeiran, Kanariansaarten ja Ranskan Guayanan tiettyjen kalastustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmän käyttöön ottamisesta (KOM(97)0389 - C4-0451/97 - 97/0200(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle KOM(97)0389 - 97/0200(CNS) ((EYVL C 292, 26.9.1997, s. 5.)),

- neuvoston kuultua sitä EY:n perustamissopimuksen 43 artiklan mukaisesti (C4-0451/97),

- ottaa huomioon komission kertomuksen Azorien, Madeiran, Kanariansaarten ja Ranskan Guayanan tiettyjen kalataloustuotteiden kaupalle alueiden syrjäisestä sijainnista aiheutuvien lisäkustannusten tasoitusjärjestelmän soveltamisesta (KOM(97)0388),

- ottaa huomioon työjärjestyksensä 58 artiklan,

- ottaa huomioon kalatalousvaliokunnan mietinnön ja budjettivaliokunnan lausunnon (A4- 0385/97);

1. Hyväksyy komission ehdotuksen parlamentin tekemin tarkistuksin;

2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

4. Kehottaa puhemiestään välittämään tämän lausunnon neuvostolle ja komissiolle.